CELEX: 62018CN0762
Language: el
Date: 2018-12-04 00:00:00
Title: Υπόθεση C-762/18: Αίτηση προδικαστικής αποφάσεως την οποία υπέβαλε το Rayonen sad Haskovo (Βουλγαρία) στις 4 Δεκεμβρίου 2018 — QH κατά Varhoven kasatsionen sad der Republik Bulgarien

11.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 54/12
            
         
      Αίτηση προδικαστικής αποφάσεως την οποία υπέβαλε το Rayonen sad Haskovo (Βουλγαρία) στις 4 Δεκεμβρίου 2018 — QH κατά Varhoven kasatsionen sad der Republik Bulgarien
      (Υπόθεση C-762/18)
      (2019/C 54/16)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Haskovo
      
         Διάδικοι στην υπόθεση της κύριας δίκης
      
      
         Ενάγουσα: QH
      
         Εναγόμενο: Varhoven kasatsionen sad der Republik Bulgarien
      
         Προδικαστικά ερωτήματα
      
      
                  1)
               
               
                  Έχει το άρθρο 7, παράγραφος 1, της οδηγίας 2003/88/ΕΚ (1) του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, την έννοια ότι αντίκειται σε εθνική κανονιστική ρύθμιση ή/και νομολογία κατά την οποία ο εργαζόμενος ο οποίος επανέρχεται στην εργασία του κατόπιν δικαστικής αναγνωρίσεως του παράνομου χαρακτήρα προηγηθείσης καταγγελίας της σχέσεως εργασίας δεν δικαιούται ετήσια άδεια για το χρονικό διάστημα από την ημέρα της καταγγελίας έως την ημέρα της επανόδου του στην εργασία;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: Έχει το άρθρο 7, παράγραφος 2, της οδηγίας 2003/88/ΕΚ την έννοια ότι αντίκειται σε εθνική κανονιστική ρύθμιση ή/και νομολογία κατά την οποία, σε περίπτωση νέας καταγγελίας της σχέσεως εργασίας, ο εν λόγω εργαζόμενος δεν έχει αξίωση αποζημιώσεως για μη ληφθείσα ετήσια άδεια μετ’ αποδοχών που αντιστοιχεί στο χρονικό διάστημα από την ημέρα της προηγούμενης καταγγελίας έως την ημέρα της επανόδου του στην εργασία;
               
            
         (1)  ΕΕ 2003, L 299, σ. 9.